# Benny Hill

### A Wikipédiából, a szabad lexikonból.

Benny Hill (eredeti nevén Alfred Hawthorn Hill; Southampton, 1924. január 21. – Teddington, 1992. április 20.) angol komikus színész, humorista és énekes.

## [szerkesztés] Élete

Benny Hill a második világháborút követően tejesemberként, eladóként, színpadi asszisztensként és amatőr színészként dolgozott. A televízióban 1949-ben debütált. Az ötvenes években kedvelt rádiós műsorvezető volt, majd 1955-ben megkapta első saját televíziós show-ját a BBC-nél.

1969-ben átment a Thames Television csatornához, ahol húsz éven keresztül készítette The Benny Hill Show című humoros sorozatát, amelyet világszerte több mint száz országban vetítettek, így Magyarországon is. Magyar szinkronhangja Gálvölgyi János volt.

A szexuálisan gyakran kétértelmű jelenetekben Benny Hill különböző szerepekben és maskarákban jelent meg, és mesterien alkalmazta többek között a paródia és a pantomim eszköztárát. Nem csoda, hogy nemzetközileg a legkedveltebb humoristák egyike lett, akinek show-ját az Egyesült Államokban jobban elismerték, mint odahaza.

Hill énekesként is könyvelhetett el sikereket: 1971-ben négy héten keresztül vezette a brit slágerlistákat Ernie (The Fastest Milkman In The West) című humoros dalával.

Show-ját 1989-ben szüntették be, elsősorban a nők jogaiért küzdő egyesületek unszolására, akik kifogásolták, hogy Hill lenézi a nőket a műsorában.

Ezt követően a humorista visszavonult és 1992-ben magányosan hunyt el otthonában, minden bizonnyal szívinfarktus következtében. Holttestére csak néhány nap elteltével bukkantak rá.

## [szerkesztés] Televíziós sorozatok

- Hi There (1949)
- The Service Show (1952)
- Show Case (1953)
- The Benny Hill Show (1969–1989)

A lap eredeti címe "http://hu.wikipedia.org../../../b/e/n/Benny_Hill_1525.html"

Kategóriák: Humoristák | Angolok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Deutsch
- Español
- Suomi
- Français
- עברית
- Hrvatski
- Italiano
- Nederlands
- Polski
- Русский
- Shqip
- Svenska
- 中文